Hessens fortjenstorden

Hessens fortjenstorden (tysk: Hessischer Verdienstorden) er en tysk orden, som tildeles av ministerpresidenten i Hessen for fremragende innsats for stat og befolkning i delstaten. Den ble innstiftet 1. desember 1989. Hessens fortjenstorden er delstatens fornemste utmerkelse.

Inndeling
Ordenen hadde opprinnelig én klasse, men ble i 1998 delt i to.«Germany» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1157. Etter dette er Hessens fortjenstorden inndelt i to grader, der den øverste bare betegnes Hessens fortjenstorden (Hessischer Verdienstorden) og den nedre Hessens fortjenstorden i bånd (Hessischer Verdienstorden am Bande).

Insignier
Hessens fortjenstorden består av et hvitemaljert gullkors med hakk i korsendene. Midtmedaljongen er i rød emalje og bærer Hessens løve i gull med skraveringer som indikerer de egentlige heraldiske farger. Korset og medaljongen er satt på en åttetagget stjerne i gull. Ordenstegnet er identisk for begge grader, men er større for øvre grad enn for den lavere. 

Ordensbåndet er blått. Ordenstegnet for den høyere grad er opphengt i et bånd til å bære om halsen for menn og i en stor sløyfe til å bære ved skulderen for kvinner. For den lavere klasse er ordenstegnet for menn opphengt i et bånd til å bære på brystet, mens det for kvinner er opphengt i en mindre sløyfe.Die Orden und Ehrenzeichen unserer Republik, 3. utgave, Konstanz: Phaleristischer Verlag , 2006, s. 350–351.

Tildeling
Det er satt begrensninger på antallet tildelinger. Antallet tildelinger i øvre grad kan maksimalt være 800 og antallet i nedre grad 2000.Erlass über die Stiftung des Hessischen Verdienstordens Vom 1. Dezember 1989 in der Fassung vom 5. September 2008 , Hessenrecht. Delstaten Hessens ministerpresident blir automatisk innehaver av ordenen.

Referanser

Eksterne lenker
 Würdigung hervorragender Verdienste um das Land Hessen und seine Bevölkerung , Hessische Staatskanzlei
 «Der Verdienstorden des Landes Hessen», http://ordensmuseum.de/

Kategori:Tyske ordener
Kategori:Hessen
Kategori:Utmerkelser etablert i 1989